Video: Grootste briefie vir pa in die ruimteSkermskoot uit die video Die 13-jarige Stephanie kan nie net ŉ pen en papier optel as sy vir haar pa ŉ brief wil skryf nie, maar 11 Hyundai Genesis-karre het haar gehelp. Hyundai het ŉ video opgelaai van hul motors wat ŉ boodskap groot genoeg geskryf het sodat dié tiener van Houston, Texas, se ruimtevaarder-pa dit uit die Internasionale Ruimtestasie sou kon raaksien. Volgens ŉ persverklaring van die motorvervaardiger het 11 motors die Delamar droë meer in Nevada gebruik as skilderdoek. Hulle het die briefie herskep wat Stephanie self geskryf het. “Dit lyk net soos my handskrif,” sê sy in die video. Guinness World Records het dit reeds aanvaar as die grootste wielspoorfoto. Stephanie se pa kon dit inderdaad uit die ruimte raaksien en het ŉ foto daarvan geneem. Die video is reeds meer as 13 miljoen keer gekyk.